**Семинар за обмяна на опит по програма ESPON: ролята на морското пространствено планиране за намаляване на замърсяването в Черно море**

*15 декември 2020 г., онлайн Кратко описание*

[**>>>>>>>>>>>>> РЕГИСТРИРАЙТЕ СЕ ТУК <<<<<<<<<<<<**](https://site.evenium.net/peer-learning-workshop/)

Черно море е застрашено от много заплахи, като прекомерния риболов, замърсяването на морето, неравномерното развитие на аквакултурите и инвазивните видове. Като първостепенна заплаха трябва да бъде разглеждано морското замърсяване, тъй като Черно море се смята за едно от най-тежко засегнатите от човешката дейност морета в света. Нещо повече, научното знание за черноморските екосистеми е доста ограничено в сравнение с това за други морета. Липсата на научни доказателства в комбинация с големия брой източници на замърсяване затрудняват точната оценка на въздействието на всяка отделна човешка дейност.

Появиха се няколко програми за трансгранично сътрудничество между черноморските държави, откакто беше подписана Конвенцията за опазване на Черно море от замърсяване през 1992 г. и впоследствие създадена Комисията по опазване на Черно море от замърсяване. Тези програми имат за цел да съберат научни данни за морското замърсяване чрез засилен мониторинг или да подобрят сътрудничеството в региона с цел опазване на околната среда в бреговата ивица и морето. Стратегическата програма за научни изследвания и иновации за Черно море от 2019 г. се фокусира върху общ подход чрез интегрирането на взаимодействието между суша и море в дълбокия басейн, активизира ангажираните с океана граждани и увеличава стимулите за иновация в синия сектор. Докато като цяло тези инициативи са положителни, те остават съсредоточени върху сътрудничеството между държавите около Черно море.

Съществуват обаче различни форми на сътрудничество около други европейски морета, които са показали обещаващи резултати. Затова, някои практики и стратегии, приложени в тези други региони могат да бъдат интересни за проучване в Черно море.

Програма ESPON вече разгледа проблема с морското замърсяване от по-широката перспектива на морското пространствено планиране и взаимодействието между суша и море, или от перспективата на конкретна територия като териториалните сценарии за региона на Балтийско море (BT2050). Настоящият семинар ще сбере различни експерти и учени от проекти на програма ESPON и други европейски научни проекти с ключови заинтересовани страни от региона на Черно море с намерението да бъдат идентифицирани общ опит и добри практики.

Главната цел на този семинар за обмяна на опит е да проучи приложимостта на стратегии за управление на морското замърсяване на други европейски морета в Черноморски контекст. Докато тези практики биха могли да представляват интерес, вероятно те не могат да се приложат директно. Ситуацията в Черно море се определя не само от особеностите на околната среда, но също от отношенията между много участници, ангажирани в различни дейности.

Териториалните примери и препоръки към политиката от проектите по ESPON ще предоставят нужната информация за прилаганите стратегии в региона на Северния Атлантически океан и региона на Балтийско море. Други външни проучвания ще допринесат за по-добро разбиране на екологичната обстановка в Черно море. Накрая, местните заинтересовани страни ще разсъждават върху това какво от тези стратегии и как би могло да бъде приложено за Черно море.